Na temelju članka 29. Zakona o poljoprivrednom zemljištu (”Narodne novine” broj 20/18) i članka 44. Statuta Općine Legrad (”Službeni glasnik Koprivničko-križevačke županije“ broj 5/13. i 2/18) općinski načelnik Općine Legrad objavljuje

**J A V N I U V I D**

**O PRIJEDLOGU PROGRAMA RASPOLAGANJA POLJOPRIVREDNIM ZEMLJIŠTEM**
 **U VLASNIŠTVU REPUBLIKE HRVATSKE NA PODRUČJU OPĆINE LEGRAD**

1. Javni uvid u Prijedlog Programa raspolaganja poljoprivrednim zemljištem u vlasništvu Republike Hrvatske na području Općine Legrad održat će se u razdoblju **od 8. svibnja do 22.** **svibnja 2018.** godine radi pregleda zainteresirane javnosti u Prijedlog Programa, konzultacije i uvid u katastar i ARKOD baze i mogućnost podnošenja prigovora na Prijedlog Programa.
2. Javni uvid u Prijedlog Programa raspolaganja poljoprivrednim zemljištem bit će objavljen na službenim stranicama Općine Legrad ([www.opcinalegrad.hr](http://www.opcinalegrad.hr)) i na oglasnoj ploči Općine. Prijedlog Programa u tiskanom obliku dostupan je u prostorijama Općine Legrad, Trg Svetog Trojstva 52a, Legrad, radnim danom: ponedjeljkom u vremenu od 07:00 do 17:00 sati, utorak-četvrtak u vremenu od 07:00 do 15.00 sati i petak u vremenu od 07:00 do 13:00 sati.
3. Zainteresirane osobe mogu dati prigovor na Prijedlog Programa koji se upisuje u knjigu prigovora uz izloženi Prijedlog Programa, tijekom cijelog razdoblja javnog uvida. Pisani prigovor na Prijedlog Programa, koji se upisuje u knjigu primjedbi, mora biti čitko napisan, uz ime i prezime, te adresu podnositelja.

Prigovor se može dostaviti i na e-mail: opcina-legrad@kc.t-com.hr ili u zatvorenoj omotnici na adresu Općina Legrad, Trg Svetog Trojstva 52A, Legrad, s naznakom "Prigovor na Program raspolaganja poljoprivrednim zemljištem u vlasništvu Republike Hrvatske na području Općine Legrad", najkasnije do završetka javnog uvida odnosno do 22. svibnja 2018. godine, a mora biti čitko i razumljivo napisan, uz ime i prezime, te adresu podnositelja prigovora.

O prigovorima odlučuje Općinsko vijeće Općine Legrad.

1. Ako u navedenom roku zainteresirane osobe ne podnesu prigovor smatrat će se da su suglasne s izloženim Prijedlogom Programa.

**OPĆINSKI NAČELNIK OPĆINE LEGRAD**

**KLASA: 320-02/18-01/02**

**URBROJ: 2137/10-18-12**

**Legrad, 7. svibnja 2018.**

 **OPĆINSKI NAČELNIK:**

 **Ivan Sabolić, mag.pol.**